   لاهور (ويب ڊيسڪ) قومي ڪرڪيٽ ٽيم جي ڪپتان بابر اعظم چيو آهي ته يونس خان پاڪستان لاءِ وڏا ڪارناما انجام ڏنا آهن ۽ مان ان سان ڊريسنگ روم شيئر ڪرڻ کي اعزاز سمجهان ٿو. اڳوڻي ڪپتان يونس خان کي انگلينڊ جي دوري لاءِ بيٽنگ ڪوچ مقرر ڪرڻ جي فيصلي تي تبصرو ڪندي بابر اعظم چيو ته يونس خان هڪ ليجنڊ آهي ۽ ان جي صلاحيتن کان انڪار نٿو ڪري سگهجي، ان جي عزم، مزاحمت ۽ تحمل مزاجي مان گهڻو ڪجهه سکنداسين. هن چيو ته نوجوانن رانديگرن تي ٻڌل گروپ جي حيثيت سان مصباح الحق ۽ يونس خان جهڙن وڏن نالن کي پاڻ سان گڏ ڏسڻ خوشي جوڳو آهي، جيڪي اسان جي مستقبل تي هاڪاري اثر وجهندا.